האם המקצוע שלכם יישאר רלוונטי בשנים הקרובות?
בארצות הברית מדובר במשבר אמיתי - קופאים, נהגים, פועלי ייצור ואפילו נהגים מסיימים את עבודתם כי את מקומם תופסת הטכנולוגיה המתפתחת. למרות שבישראל הנושא לא נתפס כאיום ממשי, פנינו למפלגות הגדולות שנמצאות בשיאה של מערכת בחירות נוספת ושאלנו מה הפתרון שלהן לשוק התעסוקה העתידי? מי חשבה שהכל מתחיל בחינוך ומי בחרה שלא להגיב?
פחות מחודש עד למערכת הבחירות השנייה של 2019, והמפלגות הגדולות עוסקות בקמפיינים שלהן במתקפות אישיות אחת על השנייה, מבלי להתייחס לנושאים החשובים באמת כשבראשם - הפרנסה שלנו. האם המקצוע שלכם יהיה רלוונטי בשנים הקרובות? לא בטוח. בישראל הנושא עוד לא מוצג כאיום של ממש, אבל בארצות הברית זו המציאות. נהגים, קופאיות, פועלי ייצור ואפילו טבחים - המון מקצועות נחטפות מהאדם בכל רחבי העולם ומופקדות בידי הטכנולוגיה.
אחד המועמדים לראשות המפלגה הדמוקרטית המכונה "המועמד של עמק הסיליקון", אנדרו יאנג, דיבר על התופעה בכנס בדטרויט. "אנחנו מעבירים לאוטומציה מיליוני משרות ייצור, יש סיכוי שהמשרה שלכם היא הבאה", אמר, "אם אינכם מאמינים לי, תשאלו עובד מתעשיית הרכב. תרימו יד בקהל אם ראיתם חנויות נסגרות במקום מגוריכם, זה לא רק אצלכם, אמזון סוגרת 30 אחוזים מהחנויות ומרכזי הקניות באמריקה, ובו בזמן לא משלמת מיסים".
המועמד יאנג מציע הצעת חוק שעלתה לדיון גם בישראל בעבר והיא שכר בסיס גבוה לכל עובד, וזאת כתוצאה מעבודות שיעלמו עם הזמן מהעולם. "עלינו להיות ממוקדים מאוד בפתרון האתגרים האמיתיים של היום", המשיך בדבריו, "להתעמת עם העובדה שרוב העבודות השכיחות באמריקה לא יתקיימו בעוד עשור". אם כך המצב בארצות הברית, אז אין סיבה לחשוב שבישראל המצב לא יהיה דומה. מערכת NEXT פנתה למפלגות הגדולות והמרכזיות בישראל מה הן מציעות למשבר התעסוקה העתידי.
"הכל מתחיל בהשקעה במערכת החינוך והכנה של עובדי העתיד אל שוק העבודה העתידי. נושא החינוך בראש סדר העדיפויות התקציבי אנו רואים חשיבות עליונה בהשקעה בתשתיות שיאפשרו תחבורה ציבורית יעילה בעלת פריסה מרבית. וכך יתאפשר לרבים להשתלב בשוק העבודה תוך צמצום הפגיעה הסביבתית".
"ימינה תפעל ליצירת דמי אבטלה לעצמאים על מנת לתת להם רשת ביטחון כלכלית בתקופות קשות. נפעל להכרה מלאה בהוצאות רכב לעצמאים, להענקת ימי מחלה וגמלת-אבל לעצמאים, המופלים כיום לרעה ביחס לשכירים. נפעל ליצירת מסלול מיוחד להקמת עסקים חדשים".
"עידוד מפעלים להשתמש בטכנולוגיות מתקדמות על ידי מתן תמריצים וסיוע ממשלתי, נחזיר את החינוך הטכנולוגי המקצועי למשרד החינוך: נחזק את החינוך הטכנולוגי בתיכונים ונאפשר מסלולי הכשרה מקצועיים למצטיינים"
ממפלגת הליכוד לא נמסרה תגובה לכתבה.